CELEX: C2006/010/08
Language: sk
Date: 2006-01-14 00:00:00
Title: Rozsudok Súdneho dvora (štvrtá komora) z  10. novembra 2005  vo veci C- 385/04: Komisia Európskych spoločenstiev proti Spojenému kráľovstvu Veľkej Británie a Severného Írska (Nesplnenie povinnosti členským štátom — Smernica 2001/16/ES — Transeurópske siete — Interoperabilita transeurópskej konvenčnej železničnej sústavy — Neprebratie smernice v stanovenej lehote)

14.1.2006   
            
            
               SK
            
            
               Úradný vestník Európskej únie
            
            
               C 10/4
            
         
      ROZSUDOK SÚDNEHO DVORA
   
   (štvrtá komora)
   z 10. novembra 2005
   vo veci C- 385/04: Komisia Európskych spoločenstiev proti Spojenému kráľovstvu Veľkej Británie a Severného Írska (1)
   
   (Nesplnenie povinnosti členským štátom - Smernica 2001/16/ES - Transeurópske siete - Interoperabilita transeurópskej konvenčnej železničnej sústavy - Neprebratie smernice v stanovenej lehote)
   (2006/C 10/08)
   Jazyk konania: angličtina
   Vo veci C-385/04, ktorej predmetom je žaloba o nesplnenie povinnosti podľa článku 226 ES, podaná 7. septembra 2004, Komisia Európskych spoločenstiev (splnomocnený zástupca: W. Wils) proti Spojenému kráľovstvu Veľkej Británie a Severného Írska (splnomocnená zástupkyňa: C. White), Súdny dvor (štvrtá komora), v zložení: predseda štvrtej komory K. Schiemann, sudcovia K. Lenaerts a E. Levits (spravodajca), generálny advokát: L. A. Geelhoed, tajomník: R. Grass, vyhlásil 10. novembra 2005 rozsudok, ktorého výrok znie:
   
               1.
            
            
               Spojené kráľovstvo Veľkej Británie a Severného Írska si tým, že neprebralo v stanovenej lehote všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2001/16/ES z 19. marca 2001 o interoperabilite transeurópskej konvenčnej železničnej sústavy nesplnilo povinnosti, ktoré mu vyplývajú z tejto smernice.
            
         
               2.
            
            
               Spojené kráľovstvo Veľkej Británie a Severného Írska je povinné nahradiť trovy konania.
            
         
      (1)  Ú. v. EÚ C 262, 23.10.2004.